Obelių tiltas

Obelių tiltas – tiltas Rokiškio rajono savivaldybėje, Obeliuose, nutiestas per Kriauną. Stovi Obelių pietryčiuose, Antanašės pusėje, Vytauto gatvės tęsinyje, kelio  maršrute.Obelių tiltas Google Street View 2021-05

 Istorija 

1922–1923 m. žiemą pastatytas medinis tiltas per Kriauną. Sudėtingoje tilto statyboje pasižymėjo Lietuvos kariuomenės 1-osios sapierių kuopos kariai, kuriems vadovavo kapitonas Šmidtas. Už pastangas ir pavyzdingą darbą kuopai pareikšta padėka.Rokiškio krašto tiltai. Obelių tiltas per Kriauną pavb.lt

Nepriklausomybės metais Obeliai buvo valsčiaus centras. Nuo 1930 m. pradėta medinius tiltus keisti cementiniais. 1934 m. pastatytas gelžbetoninis tiltas per Kriauną – 29 m ilgio, kainavęs 26 000 Lt.„Lietuvos aidas“. Intensyvi tiltų statyba Rokiškio aps. 1934 m. autc.lt 1935-01-02, p. 6

2014 m. tiltas rekonstruotas. Darbus atliko AB „Panevėžio keliai“ pagal techninį darbo projektą, pritaikytą sunkiasvoriams ir didžiagabaričiams kroviniams vežti naujos branduolinės (atominės) elektrinės statybai.„Lietuvos keliai“. Susisiekimo infrastruktūros plėtra Obeliuose 2013/1, p. 57, 58

 Rekonstrukcija 

Tiltas stovi ties PK 399+78. Jis dviejų tarpatramių (14,7+14,7 m), per vidurį paremtas sieninio tipo tauro. Pravestos dvi eismo juostos. Rekonstrukcijos metu buvo ardomos senosios konstrukcijos. Išplatinta perdanga, prie buvusių dviejų išilginių sijų iš šonų pridėjus tris papildomas sijas – vieną žemupio pusėje, dvi – aukštupio. Krantinės ir tarpinė atramos atitinkamai išplatintos, joms įrengus gręžtinių polių pamatus. Tiltas išplatėjo nuo 8,90 m iki 13,0 m, tame tarpe važiuojamosios dalies plotis tarp atitvarų – nuo 6,90 m iki 7,85 m. Tilto ilgis liko panašus. Įrengti skirtingo pločio šalitilčiai – 1,95 ir 3,25 m (aukštupio pusėje).Documents - Package 129214:1 - Tilto per Kriauną rekonstravimas eviesiejipirkimai.lt 

 Tiltas  Perdangos ilgis, m  Perdangos plotis, m  Plotis tarp atitvarų, m  Šalitilčių plotis, m   Iki rekonstrukcijos  14,7+14,7  8,90  6,90  1,00+1,00   Po rekonstrukcijos (projektas)  14,7+14,7  13,0  7,85  1,98+3,25  

 Šaltiniai 

Kategorija:Rokiškio rajono tiltai
Kategorija:Lietuvos sijiniai tiltai
Kategorija:Obeliai